ছাত্র জমিয়ত বাংলাদেশ এর কেন্দ্রীয় সহ-সভাপতি মুফতি সৈয়দ রিয়াজ আহমদ বলেছেন, সরকার সংখ্যাগরিষ্ঠতার জোরে ঈমান ও ইসলামের বাতিকে নিভিয়ে দিতে চায়। কিন্তু সরকারের এ ষড়যন্ত্র ৯০ ভাগ মুসলমানের এ দেশে কখনো  বাস্তবায়ন করতে দেয়া হবে না। তিনি অবিলম্বে সংবিধানে আল্লাহর উপর পূর্ণ আস্থা ও বিশ্বাস সংযোজন এবং ধর্ম নিরপেক্ষতা বাতিলের দাবী জানান।    গত শুক্রবার ১ জুলাই ছাত্র জমিয়ত ৭নং সৈয়দপুর ইউনিয়ন শাখা ও সৈয়দপুর জামেয়া শাখার উদ্যোগে ২০১১ সালে দাওরায়ে হাদীস ও হিফজ সমাপনকারীদের সম্মানে আয়োজিত সংবর্ধনা অনুষ্ঠানে প্রধান অতিথির বক্তব্যে উপরোক্ত কথাগুলো বলেন তিনি।  স্থানীয় সৈয়দপুরবাজারে সৈয়দপুর জামেয়া শাখার সভাপতি মাওলানা আলী নূরের সভাপতিত্বে এবং সৈয়দ মারজান ও হাফিজ সুহাইল আহমদ এর পরিচালনায় বক্তব্য রাখেন  জগন্নাথপুর উপজেলা জমিয়তের সাধারণ সম্পাদক মাওলানা আব্দুল হাফিজ, মাওলানা সৈয়দ আবু আলী, মাওলানা ফয়জুল হক, ছাত্রনেতা আখতরুজ্জামান, হাফিজ আব্দুল বাছির জামিল, মাওলানা আখতার আহমদ, হাফিজ সৈয়দ সাবির মিয়া, মোঃ কবির আহমদ, হাফিজ আব্দুল হাই, বিলাল আহমদ, ইবরাহিম খলিল প্রমুখ। বিজ্ঞপ্তি